# ReferatAf møde i bestyrelsen for SOSU Esbjerg d. 16.juni 2022 kl. 15.00-17.00

**Deltagere:**

Johnny Søtrup, formand

Ruth Nykjær, næstformand

Sabrina Bech Røn

Pia Niemann Damtoft

Christina Klarskov Arnsbæk

Lilja Snorradottir

Peder Munck

Afbud:
Tina Agergaard Hansen

Charlotte Mose

Michelle Egegaard Ravn Nielsen

**Sekretariat:**Lisbeth Nørgaard, Direktør

**Øvrige deltagere:**Mogens Schlüter, ledelseskonsulent

Formanden startede med at byde velkommen til Lilja Snorradottir, udpeget af skolens medarbejdere

1. **Godkendelse af dagsorden**

Dagsorden blev godkendt

1. **Godkendelse af referatet fra mødet den 23. marts 2022**

I henhold til forretningsordenen pkt. 3.5 er referatet godkendt, da der ikke har været indsigelser.

1. **Økonomi rapportering**

3.1 Opfølgning af kvartalsregnskab for 1.kvartal 2022

 Direktøren gennemgik kvartalsregnskabet.

Det ser fornuftigt ud. På aktivitetssiden er vi lidt foran på de fleste områder ift budgettet, og vi forventer at nå årsbudgettet på 739 årselever.

Aktiviteten fordeler sig forskellig. Der er særlig udsving ift GF2 SSA, som har haft en større aktivitet, og SSA som har haft en mindre aktivitet end budgetteret.

 Samlet er vi foran det budgetterede.

Overskudsgrad pr. 31.marts er på plus 6 mod budgetteret minus 2.

Bilag 3.1 Kvartalsregnskab pr.31.marts 2022

1. **Orientering ved direktøren**

4.1 Status på de strategiske/politiske tiltag.

Kort gennemgang af tiltag/besøg på skolen

Skolen har i første halvår af 2022 haft særlig fokus på at styrke samarbejdet med skolens interessenter. Der er derfor bl.a. gennemført en række møder med både det politiske niveau og direktør-niveauet; Der er gennemført 3 møder som ”Borgmesterbrobygning”, hvor skolens 5 samarbejdende kommuners borgmestre og udvalgsformænd har været inviteret til at opleve SOSU skolen/uddannelsen og drøfte aktuelle udfordringer.

Der har ligeledes været afholdt møde med de samarbejdende kommuners kommunaldirektører.

 Herudover har der været afholdt møde med 3 lokale folketingsmedlemmer.

Og der gennemføres kontinuerlige møder med FOA.

I Region Syd er der gennem KKR nedsat et samarbejdsudvalg bestående af de 22 kommuner og 4 SOSU-skoler. Der er formuleret et samarbejdsdokument, som skal være afsættet for fælles initiativer rettet mod bl.a. at få flere til at søge og gennemføre uddannelserne.

4.2 Nøgletal for SOSU-skolerne 2022

Vedhæftede bilag viser nøgletal om SOSU skolernes økonomi, antal årselever, årlig omsætning, egenkapital og IDV-aktiviteter. SOSU Esbjergs tal er markeret og der er angivet en ”placering” ud af de 11 SOSU-skoler.

I forhold til de forskellige parametre placerer skolens sig nogenlunde ”midt i feltet”, når vi sammenligner med de øvrige SOSU-skoler. Det ser fornuftig ud.

Bilag 4.2 Nøgletal for SOSU-skolerne 2021

4.3 Tilsyn

Orientering om aktuelle tilsyn, herunder tilbagemelding fra ministeriet om tilsyn med øverste leders resultatlønskontrakt.

 Bestyrelsen udtrykte tilfredshed med ministeriets tilbagemelding.

 Aktuelt foregår et tilsyn vedr. skolernes kvalitetsarbejde. Skolen indsender i næste uge svar på de områder ministeriet ønsker belyst.

Der er også et tilsyn i gang i forhold til ”Vurdering af elevers behov for støtte og vejledning”. Dette tilsyn er skolen også i gang med at udrede.

Det øgede antal tilsyn, som vi oplever, er ikke specielt rettet mod SOSU-Esbjerg, men en generel tendens fra ministeriet i forhold til erhvervsskoler/- uddannelser.

 Bilag 4.3 Afslutning på tilsyn med resultatkontrakt for institutionens øverste leder

1. **Orientering ved formanden og andre bestyrelsesmedlemmer**

Kommer under pkt. 7

1. **Konstituering af bestyrelsen**

6.1 Eventuel selvsupplering

På mødet i marts blev punktet vedr. selvsupplering udskudt

Jf. vedtægterne §4 stk. 2 kan bestyrelsen i funktionsperioden vurdere, om kompetencerne i bestyrelsen skal suppleres. Dette kan i så fald ske ved selvsupplering af ét medlem.

 Bestyrelsen besluttede, at der aktuelt ikke er behov for selvsupplering.

1. **Skolens bygningskapacitet**

7.1 Udvidelse af skolens bygningskapacitet

Formanden gav en grundig gennemgang af den proces, som startede tilbage i 2020.

Det har været en langvarig proces, og alle facetter og muligheder i forbindelse med at øge skolens bygningskapacitet har været undersøgt. Dette er sket i tæt samarbejde med Esbjerg Kommune.

Der er ikke økonomisk grundlag for at bygge en helt ny skole, og det er formandens ønske, at der arbejdes videre med en udvidelse af skolen. Bestyrelsen bakkede op om dette ønske.

1. **Skolens strategi 2025**

8.1 De fire spor

Gennemgang af aktiviteter relateret til de fire spor i strategien

Der blev givet en kort status på arbejdet med de fire spor i Strategi 2025, herunder en orientering om hvorledes der arbejdes systematisk med strategien.

1. **Temadrøftelse: Kvalitet i uddannelserne**

Præsentation og drøftelse af skolens kvalitetsarbejde - /v. udviklingskonsulent Mette Trige

Der blev givet et oplæg om skolens kvalitetsarbejde, herunder udvalgte resultater i kvalitetsarbejdet.

Skolens kvalitetsarbejde tager udgangspunkt i de lovgivningsmæssige krav, der fremgår af hovedbekendtgørelse.

Det indholdsmæssige i arbejdet tager afsæt i de 4 klare mål fra erhvervsuddannelsesreformen. Skolen måles på disse mål – med forskellige parametre. Dataene kan læses på skolens hjemmeside.

Skolen arbejder med et årshjul, som viser systematikken i arbejdet med kvaliteten.

Der blev givet en gennemgang af de enkelte elementer i årshjulet.

Herefter var der en præsentation af data ift tilgang til grundforløb 1.

Gennem de senere år har der været en faldende tilgang. Dette ses også hos øvrige SOSU-skoler.

Bestyrelsen drøftede udfordringen med den faldende tilgang.

Der var ligeledes en gennemgang og drøftelse af data vedr. elevernes gennemførelse og frafald på de forskellige uddannelsesområder.

1. **Uddannelserne**

10.1 Nyt fra de lokale uddannelsesudvalg (LUU) – møde i maj

Nedenfor er i overskrifter, hvad der bl.a. blev drøftet på de to LUU`er (SOSU og PA):

Konstituering: Valg af formand og næstformand

Måltal for indgåede uddannelsesaftaler

Nye uddannelsesbekendtgørelser fra 1/8

Etablering af Ungespor

Det gode uddannelsesliv i praktikken

Udviklingstendenser på AMU

1. **Danske SOSU-skolers Årsmøde**

Kort orientering om årsmødet som blev afholdt den 23.-24.maj 2022 på Hotel Opus i Horsens

Årsmødet havde i år også et bestyrelsesspor. Der var stor tilslutning til mødet med over 200 deltagere. Der var mange spændende workshops og PA-uddannelsen blev fejret (25års jubilæum).

Lisbeth Nørgaard blev genvalgt som formand for Danske SOSU-skoler. Stort tillykke fra bestyrelsen.

1. **Mødeplan for resten af 2022**

Det besluttes følger møder i resten af 2022:

Onsdag den 21.september

Tirsdag den 13.december

Begge møder foregår fra kl. 15.00 – 17.00

Herefter var der en kort drøftelse om evt. bestyrelsesseminar i 2022.

Der fremkom forskellige forslag, bl.a. om at besøge en anden skole og få inspiration herfra.

På mødet i september vil der blive præsenteret nogle konkrete forslag, som bestyrelsen kan beslutte ud fra.

1. **Eventuelt**

Årets Offentlige Bestyrelseskonference afholdes den 1/11 - 2022. Invitationen vedlægges referatet. Hvis man er interesseret i at deltage, skal man give besked til skolen, som sørger for tilmelding.

**Referent:** Mogens Schlüter

Dato: 16.juni 2022

### Bestyrelsens underskrifter

|  |  |
| --- | --- |
| Johnny Søtrup | Ruth Nykjær |
| Tina Agergaard Hansen | Sabrina Bech Røn |
| Charlotte Mose | Pia Niemann Damtoft |
| Peder Munck | Lilja Snorradottir |
| Michelle Egegaard Ravn Nielsen | Christina Klarskov Arnsbæk |